คือปกติทานยาคุมแบบชนิด 21 เม็ด ทานมาได้3แผงแล้วคะ แผงที่3 ทานมา11 วันแล้วค่ะ แล้วมีเพศสัมพันธ์กับแฟนแบบหลั่งใน จะมีโอกาสเสี่ยงท้องไหมคะ
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์จึงมีน้อยกว่า 1% ไม่ว่าจะกำลังทานยาคุมเม็ดใดอยู่ก็ตามทั้งนี้ หากเป็นยาชนิด 21 เม็ด เมื่อทานยาครบ 21 เม็ดแล้ว ก็ให้เว้นระยะไป 7 วัน ก่อนที่จะเริ่มทานยาแผงใหม่ด้วยค่ะ และในช่วง 7 วัน ที่เว้นระยะ ก็ควรจะมีประจำเดือนมาด้วยค่ะ